Dominic Purcell.
**Lincoln Burrows** er en fiktiv karakter fra tv-serien *Prison Break*. Han er broren til Michael Scofield. Karakteren blir spilt av skuespiller Dominic Purcell. Lincoln var dømt til døden for drapet på Terrence Steadman, en forbrytelse han ikke hadde begått. Han ble forflyttet til Fox River State Penitentiary inntil hans henrettelse. Lincoln har en sønn som heter LJ (Lincoln Junior)

Lincolns foreldre jobbet tidligere for «The Company» men ble begge drept, så Aldo (Michaels far) tok Lincoln inn - og oppdro ham som sin egen sønn. Verken Lincoln eller Michael visste noe om dette før Sesong 4. Etter morens tilsynelatende død ble Lincoln verge for Michael. Lincoln droppet ut av Morgan Park High School i Toledo, Ohio i løpet av hans andre skole-året. Han flyttet deretter til Chicago, hvor han begynte med kriminalitet. Før han ble dømt for drapet på visepresidentens bror, hadde Lincoln blitt dømt for blant annet tyveri, og en rekke andre kriminelle forhold. Han og Lisa Rix hadde en sønn sammen, Lincoln Burrows, Jr. (spilt av Marshall Allman)

Når Michael var 18 år gammel, lånte Lincoln 90 000 dollar for å betale for Michaels utdannelse ved et universitet. Men han fortalte Lincoln at dette var halvparten av en livsforsikring etter moren hans. Men det fantes egentlig ingen livsforsikring, og disse pengene var begynnelsen på hendelsene som til slutt førte til at Lincoln ble dømt til dødsstraff. Lincolns handlinger fikk Michael til å føle skyld og ansvar for det som skjedde med ham, noe som forklarer hvorfor han fant på en forseggjort plan for å redde broren sin fra fengsel.

Lincoln blir anklaget for å ha myrdet visepresidentens bror, Terrence Steadman. Selv om han erkjente ikke straffeskyld i rettssaken, ble Lincoln dømt til døden på grunn av en overveldende mengde beviser. Etter å ha brukt opp alle anke-mulighetene hans, blir en dato for henrettelsen hans satt til 11. mai 2006. I det TV-serien begynner har Lincoln bare én måned igjen å leve. I de to første sesongene blir Lincoln avslørt som veldig sterk, både fysisk og mentalt, og han viser seg selv som veldig truende. Han kan slåss mot fem av T-Bag (spilt av Robert Knepper) sine håndlangere på egen hånd, under et opprør i fengselet) og kan oppføre seg veldig skremmende. Til tross for dette, blir Lincoln avslørt som ute av stand til å drepe andre. Men i løpet av Sesong tre begår Lincoln et mord, for aller første gang. Han skyter en av «the companys» agenter, men ser ikke ut til å ha noen anger over dette etterpå.

I Sesong fire ser Lincoln Burrows ut til å ha blitt langt mer hensynsløs og grusom. Han er også villig til å torturere folk. Etter å ha blitt kvitt «The Compnay» en gang for alle, forsøker Lincoln å komme seg tilbake til hans «opprinnelige jeg» ikke lenger en morder, men en vanlig familie-far igjen.

Sesong 1
--------

Karakteren til Lincoln Burrows blir først sett i avis-artikler i Michael Scofields leilighet. Han gjør sin første virkelige opptreden senere i pilot-episoden når han blir sett i en fengselsgård. Det blir slått fast at Michael er broren hans, så vel som Michaels intensjon om å bryte Lincoln ut av fengsel. I de første par episodene blir mer fra Lincolns karakter og bakgrunn etablert, i likhet med hans kompliserte og anstrengte forhold til tenåringssønnen L.J. og hans tidligere kjæreste Veronica Donovan. 

Spesielt i de første episodene forsøker Lincoln å advare Michael om de forskjellige problemene i fengsel, og at han burde være oppmerksom på de andre fangene. Når Michael begynner å avsløre deler av flukt-planen sin, tar Lincoln ofte en skeptisk holdning i de tidligere episodene. Han forsøker å overbevise Michael om nytteløsheten i å forsøke å rømme, og forsøker å overtale ham til å forlate planene - noe Michael nekter å gå med på. Etter hvert som sesongen skrider frem, blir Lincoln forsiktig håpefull om Michaels plan for å hjelpe ham å rømme. I en episode innrømmer Lincoln at han hadde akseptert sin dkjebne, men at Michael har gitt ham håpet tilbake.

Etter hvert som sesongen skrider frem, blir Lincolns forhold til sønnen L. J. og Veronica Donovan (spilt av Robin Tunney) sterkere. L.J. gjenoppretter sakte kontakten med sin fremmedgjorte far over flere besøk til fengselet. Veronica blir overbevist om hans uskyld, og forsøker å finne bevis for å frikjenne Lincoln. Etter hvert begynner Lincoln, og de andre av rømnlingene, å grave et hull fra vaktens pauserom. Når sønnen L.J. blir anklaget for drap av de som står bak konspirasjonen mot Lincoln, blir Lincoln bekymret og begynner å oppføre seg veldig irrasjonelt.

Lincoln blir tvunget til å distrahere en vakt, for å hindre at vakten oppdager rømningstunnelen deres. Uten annet alternativ slår Lincoln vakten i ansiktet, og blir deretter plassert i en annen celle uten kontakt med noen andre vakter. Til tross for dette klarer Michael å få ham overført til sykestuen natten før rømnnignsforsøket, fordi han påstår at han har blitt utsatt for matforgiftning. Lincoln var en av seks innsatte, som er en del av det mislykkede rømningsforsøket. Når det mislykkes, resignerer Lincoln og aksepterer sin skjebne. Lincoln forbereder seg på den kommende henrettelsen, og går gjennom forskjellige følelser - alt fra sinne til tristhet til ren nummenhet. Han blir festet til den elektriske stolen, mot slutten av episoden.

Men henrettelsen hans blir forsinket i aller siste øyeblikk, ved hjelp av en mystisk mann som Lincoln identifiserer som sin far Aldo Burrows (spilt av Anthony Denison) til tross for at Lincoln ikke har sett faren sin på tretti år. Når Lincoln skal transporteres for å se sønnen sin L.J. blir de overfalt. Lincoln blir nesten myrdet av Secret Service-agenten Paul Kellerman (spilt av Paul Adelstein) et medlem av konspirasjonen som fikk Lincoln arrestert i første omgang. Men Lincoln blir reddet av faren sin igjen. Men Lincoln blir arrestert igjen, kort tid senere.

Sesong 2
--------

Karakteren er mer fremtredende i den andre sesongen, enn i den første. Han får en mer aktiv rolle under ett nytt rømingsforsøk, enn i den første sesongen. Sammen med broren sin, og de andre rømlingene, forsøker Lincoln å unngå konfrontasjoner med Brad Bellick (spilt av Wade Williams) og vaktene hans. Men Lincoln blir sterkt traumatisert, etter å ha snakket med Veronica Donovan over telefon - og hører henne bli henrettet av hemmelige agenter. Utenfor fengselet er Lincolns førsteprioritet å finne igjen sønnen sin.

Mot Michaels innvendinger forlater Lincoln ham, for å finne igjen L.J. så Michael og Lincoln har separate handlingslinjer i flere episoder. Men begge brødrene blir etter hvert identifisert, og arrestert, av politiet. Lincolns far Aldo forsøker å komme sønnen sin til unnsetning, men blir senere myrdet av FBI-agent Alexander Mahone (spilt av William Fichtner) Michael og Lincoln blir senere tatt i varetekt av en grensepatrulje. På vei tilbake til fengselet i Fox River får de hjelp fra Paul Kellerman, som har snudd seg mot «The Company» og mot slutten av finalen har ikke brødrene noe annet valg enn å slå seg sammen med sin nye allierte. I denne sesongen står Lincoln ansikt til ansikt med Terrence Steadman, mannen som Lincoln ble dømt for å ha myrdet. Men Steadman begår selvmord, noe som tvinger Lincoln og Michael til å lete etter en alternativ måte for å bevise Lincolns uskyld på.

Lincoln, Michael og Kellerman finner Sara og reiser sammen til Chicago - hvor Saras far, Frank Tancredi (spilt av John Heard) hadde gjemt informasjon som inneholder en innspilt samtale mellom Caroline Reynolds og Terrence Steadman - etter hans antatte dødsdato. Når denne innspillingen viser seg å være ubrukelig som bevis, forsøker Lincoln og Michael å utpresse president Caroline Reynolds (spilt av Patricia Wettig). Men når dette også mislykkes, blir Lincoln og Michael tvunget til å forlate landet.

I Sona kommer Lincolns frikjennelse til slutt, når Paul Kellerman bestemmer seg for å vitne mot "The Company". Men brødrenes glede er kortvarig når "the Companys" leder Bill Kim (spilt av Reggie Lee) sporer dem opp i Panama, og får ordre om å drepe en av dem. Når politiet nærmer seg, forsøker Lincoln, Michael og Sara å flykte fra området. Men de blir separert i prosessen. Michael tar på seg skylden for Kims dødsfall og blir sendt til et panamansk fengsel kalt Sona. Uvitende om brorens arrestasjon og fangenskap, fortsetter Lincoln å lete etter Michael og Sara.

Sesong 3
--------

Lincoln forsøker å hjelpe Michael, med å komme seg ut av Sona Fengsel. Han klarer å få konsulen til å overføre Michael til et renere og tryggere fengsel. Lokale myndigheter tror også at de har oppdaget Saras kropp, som viser seg ikke å være henne likevel. Lincoln blir deretter oppringt av sønnen L.J. og blir bedt om å møte ham og Sara på en pub. Men i stedet møter han en fremmed, som kaller seg Susan B. Anthony (spilt av Jodi Lyn O'Keefe) som forteller Lincoln at Sara og L.J. har vært kidnappet. Begge to kommer til å bli drept, hvis Michael ikke bryter ut en mann fengslet i Sona - ved navn James Whistler.

Lincoln planlegger blant annet å skaffe en bombe, for å planlegge et eksplosivt flukt-forsøk for Susan. Men flukt-forsøkene mislykkes, til slutt. Senere forsøker Susan å bruke Whistlers kjæreste Sofia som gissel. Den natten stjeler Lincoln en buss, for å slå ut kraftledningene til Sona-fengselet. Flukten blir til slutt vellykket. I løpet av sesong-finalen blir Lincoln, L.J. og Sofia sist sett ved et sykehus, hvor L.J. håndterer Sofias skader.

Sesong 4
--------

Lincoln blir først sett sammen med L.J. og Sofia ved en restaurant i Panama. Lincoln blir senere angrepet, og Lincoln dreper mannen. Men dette fører til at han blir arrestert igjen, og utlevert til USA. Han blir deretter gjenforent med Michael. De møter Donald Self, en amerikansk agent, som gir ham (Michael, Sucre, Mahone og Bellick) to muligheter: enten havne tilbake til fengsel, eller hjelpe til med å endelig ta ut The Company forhåpentligvis for godt. De møter også en rekke andre karakterer underveis, blant annet Gretchen og T-Bag. De får senere selskap av FBI-agenten Mahone. Lincoln og Michael får også vite at moren deres, Christina Rose Scofield, fremdeles er i live.

I en episode får Lincoln skylden, av Christina, for drapet på en høytstående indisk tjenestemann. Michael redder Lincoln igjen, og de stikker av fra politiet. Men mot slutten av sesongen begynner Michael å blø neseblod. Dette indikerer at hjernesvulsten hans, som ble behandlet tidligere i serien, er på vei tilbake. I seriens epilog, satt fire år senere, eier Lincoln en butikk sammen med Sofia. I hans aller siste scene besøker Lincoln en gravstein som tilhører Michael, før Lincoln reiser videre sammen med Mahone, Sucre, Michaels sønn (som er Lincolns nevø) og Sara.

Prison Break: The Final Break
-----------------------------

Sara har havnet i fengsel, får Lincoln høre at det har blitt plassert en dusør på Saras hode. Lincoln samtykker til å hjelpe Michael med å bryte henne ut av fengsel. Lincoln, sammen med Sucre, begynner å spane på fengselet, tar mål og fotografier i forsøk på å lage et kart over hele fengselet. Lincoln reiser senere til en annen del av fengselet, for å overbevise T-Bag om å starte en brann på ett spesifikt tidspunkt. Men T-Bag ber om 100 000 dollar for å gå med på denne planen, og starte brannen. Men slutten av filmen vises Lincoln på en båt, som er på vei til Den dominikanske republikk.